Komisijos reglamentas (EB) Nr. 1516/96
1996 m. liepos 29 d.
iš dalies keičiantis Reglamento (EB) Nr. 2771/75 dėl bendro kiaušinių rinkos organizavimo I priedą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo [1] su paskutiniais pakeitimais, padarytais Komisijos reglamentu (EB) Nr. 2916/95 [2], ypač į jo 8 straipsnio 13 dalį,
kadangi 1987 m. liepos 23 d. Tarybos reglamento (EEB) Nr. 2658/87 dėl tarifų ir statistikos prekių nomenklatūros bei dėl Bendrojo muitų tarifo [3] su paskutiniais pakeitimais, padarytais Reglamentu (EEB) Nr. 1192/96 [4], I priede pateikta šiuo metu galiojanti Kombinuotoji nomenklatūra;
kadangi daugelis aprašymų, pateiktų Reglamento (EB) Nr. 2771/75 I priede, neatitinka kombinuotosios nomenklatūros; kadangi to reglamento I priedą dėl šios priežasties reikėtų iš dalies pakeisti; kadangi dėl aiškumo šie pakeitimai turėtų būti įtraukti į priedą, pakeičiantį I priedą;
kadangi šiame reglamente numatytos priemonės atitinka Paukštienos ir kiaušinių valdymo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2771/75 I priedas yra keičiamas šio reglamento priedu.
2 straipsnis
Šis reglamentas įsigalioja 1996 m. rugpjūčio 1 d.
Šis reglamentas yra privalomas visas ir tiesiogiai taikomas visoms valstybėms narėms.
Priimta Briuselyje, 1996 liepos 29 d.